**Suplement i Certifikatës për kualifikimin profesional,**

**BUJQËSI, Niveli II në KSHK, referuar nivelit II të KEK**

**Individi është i aftë:**

* Të organizojë vendin e punës.
* Të përdorë dhe mirëmbajë mjetet dhe materialet e punës.
* Të respektojë standardet e profesionit
* Të zbatojë rregullat e mbrojtjes në punë e të ruajtjes së mjedisit.
* Të sigurojë cilësi të kënaqshme në kryerjen e proceseve të punëve në bujqësi.
* Të kryejë procese të thjeshta pune të marrjes së mostrës së tokës për analizë.
* Të kryejë procese pune të prodhimit të fidanëve të kulturave perimore në farishte.
* Të kryejë procese pune të përgatitjes së shtretërve për mbjelljen e farave të imëta.
* Të kryejë procese pune të të ushqyerit të kafshëve bujqësore.
* Të përdorë veglat e dorës në bujqësi.
* Të kryejë procese pune të shartimit me kalem në pemët frutore.
* Të kryejë procese pune të mirëmbajtjes së makinave bujqësore.
* Të kryejë procese pune të përpunimit të thjeshtë të prodhimit foragjer.
* Të kryejë procese pune të kujdesit për kafshët bujqësore.

**Mundësitë e kualifikimit të mëtejshëm dhe të punësimit:**

Përfundimi me sukses i arsimit profesional në kualifikimin profesional “Bujqësi”, niveli II në KSHK, referuar nivelit II të KEK, e pajis individin me Certifikatën Profesionale të nivelit dhe Suplementin përkatës të saj, të punonjësit gjysmë të kualifikuar (ndihmës).

Ky arsimim profesional i jep individit mundësi t'i drejtohet tregut të punës si punonjës gjysmë i kualifikuar në ndërmarrje/ferma tё ndryshme bujqësore dhe blegtorale ose veprimtari të tjera që veprojnë në fushën e bujqësisë.Gjithashtu, individi mund të vetëpunësohet në kuadrin e një biznesi individual ose familjar në fushën e prodhimeve bujqësore.

Me përfundimin e kualifikimit profesional “Bujqësi”, niveli II në KSHK, referuar nivelit II të KEK, individi ka të drejtë të vazhdojë arsimimin në një nga kualifikimet e nivelit III (njëvjeçar) ose në kualifikimin e nivelit IV (dyvjeçar) në KSHK, referuar nivelit III dhe IV të KEK. Pas përfundimit të këtij niveli me arsimimin e mëtejshëm individi ka mundësi të vazhdojë nivelin IV në KSHK, referuar nivelit IV të KEK si dhe të drejtën e “Maturës Shtetërorë Profesionale” me mundësi për vazhdimin e studimeve pas të mesëm ose universitare.

**Shënim:** Ky dokument është hartuar në mbështetje të nenit 102, pika 4, të Kushtetutës së Republikës së Shqipërisë, të nenit 29, pika 4 të ligjit nr. 15/2017, “Për arsimin dhe formimin profesional në Republikën e Shqipërisë”, të nenit 14 pika 2/dh, pika 3, 4, 6 dhe të shtojcës 1 të ligjit nr.10247, datë 4.3.2010, “Për kornizën shqiptare të kualifikimeve” (i ndryshuar).